Κεφτέδες στην κατσαρόλα με μανιτάρια και πιπεριές
Υπέροχοι φθινοπωρινοί κεφτέδες με νόστιμη σάλτσα λαχανικών.
1 κιλό μοσχαρίσιος κιμάς, κατά προτίμηση από ελιά, τα φύλλα από 1/2 ματσάκι μαϊντανό, ψιλοκομμένα, 5 μικρά φρέσκα κρεμμυδάκια (το λευκό και το τρυφερό πράσινο μέρος), ψιλοκομμένα, ή 1 μεγάλο ξερό,, τριμμένο αλάτι, φρεσκοτριμμένο πιπέρι, 1/2 κουτ. γλυκού πιπέρι καγιέν, 100 ml ελαιόλαδο, 5 μικρά φρέσκα κρεμμυδάκια (το λευκό και το τρυφερό πράσινο μέρος), ψιλοκομμένα, 2 σκελίδες σκόρδου, λιωμένες, 4 πιπεριές Φλωρίνης, καθαρισμένες, ψιλοκομμένες, αλάτι, 1 κουτ. γλυκού ξερό θυμάρι, τριμμένο, 1 φύλλο δάφνης, 100 ml λευκό ξηρό κρασί, 2 μεγάλες ώριμες ντομάτες, τριμμένες, 400 γρ. μικρά άσπρα μανιτάρια, φρέσκα, κομμένα στα τέσσερα, τα φύλλα από 1/2 ματσάκι μαϊντανό, ψιλοκομμένα
Για τους κεφτέδες ξεκινάμε και σε ένα μεγάλο μπολ βάζουμε τον κιμά, το μαϊντανό, τα φρέσκα κρεμμυδάκια, 1 κουτ. γλυκού αλάτι, φρεσκοτριμμένο πιπέρι και το πιπέρι καγιέν.Ζυμώνουμε καλά τα υλικά για 5 λεπτά με τα χέρια μας.Το μείγμα θα είναι αρκετά σφιχτό, αφού δεν περιέχει βρεγμένο ψωμί και άλλα υγρά.Το πλάθουμε σε μεγαλούτσικους κεφτέδες βάρους περίπου 40 γρ. ο καθένας, τους βάζουμε σε μεγάλη πιατέλα και τους αφήνουμε κατά μέρος.Συνεχίσουμε με την σάλτσα και σε μια φαρδιά κατσαρόλα ζεσταίνουμε το ελαιόλαδο σε χαμηλή φωτιά και σοτάρουμε τα κρεμμύδια με το σκόρδο για 10 λεπτά, ανακατεύοντας τακτικά, μέχρι τα υλικά να μαραθούν.Ρίχνουμε το θυμάρι, αλάτι, ανακατεύουμε και προσθέτουμε τη δάφνη, το κρασί και τις ντομάτες.Συνεχίζουμε το μαγείρεμα σε χαμηλή φωτιά για άλλα 20 λεπτά, ανακατεύοντας τακτικά, μέχρι η σάλτσα σχεδόν να δέσει (αν η σάλτσα δείχνει να χάνει τα υγρά της και να στεγνώνει, προσθέτουμε 100 ml ζεστό νερό).Προσθέτουμε τα μανιτάρια και τις πιπεριές και ανακατεύουμε.Βάζουμε στη σάλτσα τους κεφτέδες, σε μονή στρώση, και ανεβάζουμε τη φωτιά στο μέτριο.Σκεπάζουμε την κατσαρόλα με το καπάκι και μαγειρεύουμε για 10 - 12 λεπτά, μέχρι να γίνουν οι κεφτέδες.Πασπαλίζουμε με το μαϊντανό και σερβίρουμε αμέσως με πουρέ πατάτας ή ρύζι πιλάφι.
Μανιτάρια,Μοσχαρίσιος κιμάς,Πιπεριές